  Руслан Нуриахметов Анжелика Тихонова корреспондент 0+ 12-тӥ тулыспалэ Ижкарысь Киров нимо паркын «Пельняньлэн дунневыл нуналэз» фестиваль (0+) улсын пӧртэм ужрадъёс но вожвылъяськонъёс ортчытозы. Со сярысь ужрадэз радъясьёс ивортӥзы. Быдэс нунал ӵоже концертъёс, мастер-классъёс, спорт ӵошатсконъёс но мукет ужрадъёс луозы. «Пельняньлэн дунневыл нуналэзлэн» программаез: - 10 часысен 19 часозь фан-зонаын «Пельменный СЪЕСТ» ярмарка (0+) ужалоз. Мылкыд карисьёс пӧртэм пушкесо пельняньёсты но удмурт сиён-юонъёсты веръяны быгатозы; - 11 час 45 минутысен 17 часозь фан-зонаын удмурт артистъёслэн концертсы ортчоз (0+); - 12 часысен 12 час 20 минутозь фан-зонаын фестивалез сӥё-дано усьтон ужрад луоз. Отчы радъясьёс но ӧтем куноос пыриськозы; - 12 час 30 минутысен 15 часозь валтӥсь сцена вылын муниципал кылдытэтъёс куспын «Азьлозэ малпаса» конкурслэн (0+) финалэз ортчоз. Финалэ потэмъёс сям-йылолъёсын яке шудонъёсын тодматозы; - 11 часысен 16 часозь «Пумита!» (0+) площадка ужалоз. Мылкыд карисьёс туспуктэм лэсьтон интыын туспуксьыны, шаерысь клубъёсын тыршисьёслэн ужъёсынызы тодматскыны но удмурт сиён-юонъёсты утчаны быгатозы; - 12 часысен 16 часозь фан-зонаын «Пельняньлэсь салам!» акция (0+) ортчоз. Куноос фестивальлы дасям кельшись открытка бырйыны но сое Россиысь котькуд сэреге дунтэк келяны быгатозы; - 14 часысен 18 час 30 минутозь PelmenRun ӵошатскон (0+) луоз. Вормисьёс быдэс таз али гинэ пӧрам пельнянь басьтозы. Стартэ потон номеръёсты 10 часын люкылыны кутскозы; - 11 часысен 16 часозь фан-зонаын вань мылкыд карисьёслы «Шудомы-эктомы!» квест (0+) ортчоз. Нырысетӥ 60 командаос кузьымъёс басьтозы; - 12 час 30 минутысен 15 часозь фан-зонаын ӵужонболэн (0+) но мукет командаен спорт шудонъёсын шудозы; - 12 час 30 минутысен 16 часозь «Пельменные мастер-классы» (0+) площадка ужалоз; - 11 часысен 18 часозь фан-зонаын – анимационной площадкаос (0+); - 11 часысен 16 часозь – «Сувенирные ряды» площадка; - 13 часысен 15 часозь «Удачный тир» (0+) площадка ужалоз. Мылкыд карисьёс пневматической винтовкаысь зэмос биатлон мишеньёсъя ыбылӥськыны быгатозы; - 13 часысен 15 часозь Удмуртиысь зоопаркын шудон программа но мастер-классъёс (0+) ортчозы; - 10 часысен 18 час 30 минутозь Киров нимо паркысь фан-зонаын пельнянь вузан мыноз; - 17 часын фан-зонаын арлы тырмыт пельнянез шудытозы; 13 часысен 18 час 30 минутозь конкурсъёслы но акциослы йылпумъянъёс лэсьтозы. Тодэ вайытом, Ижкарын «пельнянь» арня улсын устозэ удмурт стендапчиез шараязы.  Тегъёс: Мерлык Пельняньлэндунневылнуналэз пельнянь удмуртъёс Ижкар  